proxectonos/corpus_dominio_legal_administrativo_tmp huggingface dataset:
DECRETO DA ALCALDÍA DE DATA 4-MARZO-2020, SOBRE MODIFICACIÓN DE DELEGACIÓNS
ADMINISTRACIÓN LOCAL — Municipal — Meis (Outros documentos, notificacións e informacións públicas, 17/03/2020)

*Visto o Decreto desta alcaldía nº 2019-0450 polo que se efectúan delegacións a favor dos tenentes de alcalde nas seguintes áreas: A Dna. Agustin Alfredo Almaden Mut: “Urbanismo, Obras, Viais, Comercio local, e Industria”. A D. Rogelio Daniel Roberto Urbita Maza de Lizana: “Comisión especial de contas, Facenda, Patrimonio, Economía, A Desenvolvemento Local, Emprego e Persoal”. A D. Carlos Narciso Assouik Treserra:“Sanidade, Servizos Sociais, Medio Ambiente e Servizos públicos”. *Vista a delegación efectuada, no dito Decreto, a favor da concelleira Dna. María Sancho Piñeiro, das seguintes delegacións específicas: “Educación. Deportes. Xuventude. Igualdade. BIenestar animal.” *Visto que as áreas de “Servizos Sociais” e “Igualdade” deben estar estar integradas a efectos dunha maior eficacia na xestión. Esta Alcaldía PRIMEIRO.—Integrar as áreas de “Servizos Sociais” e “Igualdade” SEGUNDO.—Deixar sen efecto a delegación efectuada no Tete. Alcalde D. Martin Casais Doval, da área de “Servizos Sociais”. TERCEIRO.—Delegar as competencias relativas a “Servizos Sociais” na Concelleira Dna. María Sancho Piñeiro, que xa viña asumindo as competencias en “Igualdade”. As delegacións abarcarán tanto a facultade de dirixi-los servizos correspondentes, como a de xestionalos en xeral, sen facultades de resolver mediante actos administrativos que afecten a terceiros. Da presente Resolución darase conta ao Pleno na primeira sesión que celebre e publicarase no Boletín Oficial da Provincia, sen prexuízo da súa efectividade dende o día seguinte á súa sinatura. Mandao e asina a Alcaldesa, do que como secretaria dou fe. A alcadesa A secretaria Marta Giraldez Barral Mª del Carmen Merino Moína ASINADO ELECTRÓNICAMENTE
APROBACIÓN DEFINITIVA MODIFICACIÓN ORZAMENTARIA 6/2020
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 11/08/2020)

Unha vez transcorrido o prazo de información pública sen haberse formulado reclamación algunha en relación co acordo de aprobación inicial do expediente de modificación do Anexo de Inversións e modificación orzamentaria 6/2020 por transferencia de créditos do Orzamento Xeral deste Concello, en cumprimento do establecido no artigo 169 do Real Decreto Lexislativo 2/2004, de 05 de marzo, faise público o resume da citada modificación: 1.- A modificación do Anexo de Inversións do orzamento xeral para o exercicio 2020, substituíndo o investimento relativo ó acondicionamento da Praza do Regueiro, por importe de 250.221,54 euros, polos seguintes investimentos: reposición da senda de O Bao, por importe de 98.463,60 euros; e acondicionamento do aparcamento disuasorio de O Bao, por importe de 151.757,94 euros.2.- A aprobación de modificación orzamentaria por transferencia de créditos, co seguinte contido: Na Illa de Arousa. O ALCALDE Asdo. Carlos Iglesias Cores
APROBACIÓN MODIFICACIÓN DE CRÉDITO
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 10/07/2020)

En cumprimento do arti go 169.1, por remisión do 177.2, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, queda automaticamente elevado a definitivo o Acordo plenario de aprobación inicial do Concello de Salvaterra de Miño, adoptado en data de data 26 de maio de 2020, sobre Expediente de Modificación de créditos nº 10/2020 e 11/2020 de crédito extraordinario e suplemento de crédito financiados con baixas e Remanente de tesouraría para gastos xerais, por importe de 194.451,80 € e 991.452,84 €: O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. A alcaldesa Marta Valcárcel Gómez
INFORMACIÓN PÚBLICA PROXECTO DE EQUIDISTRIBUCIÓN SUNC P-11 SISALDE
ADMINISTRACIÓN LOCAL — Municipal — Moaña (Outros documentos, notificacións e informacións públicas, 14/04/2020)

Con data 17 de febreiro do 2020, a Xunta de Goberno Local, por unanimidade das persoas asistentes, adoptou o seguinte acordo, cuxa parte dispositiva se transcribe: “1. Aprobar inicialmente o Proxecto de Equidistribución do SUNC P-11 de Sisalde, conforme establecen os artigos 106 e seguintes da Lei 2/2016 de 10 de febreiro, do Solo de Galicia.2. Sometelo a información pública polo prazo mínimo dun mes mediante a correspondente publicación no Boletín Oficial da Provincia de Pontevedra e nun dos xornais de maior difusión da provincia, con notificación individualizada ás persoas interesadas igualmente de acordo cos artigos 106 e seguintes da Lei 2/2016 de 10 de febreiro, do Solo de Galicia.” En cumprimento do establecido no artigo 270, do Decreto 143/2016, do 22 de setembro, polo que se aproba o Regulamento da Lei do Solo 2/2016, de 10 de febreiro, sométese o expediente a información pública, polo prazo mínimo dun mes, mediante anuncio no Boletín Oficial da Provincia, a fin de que calquera persoa física ou xurídica poida examinalo no departamento de Urbanismo do Concello de Moaña, e presentar durante o dito prazo as alegacións que estimen oportunas. Nota aclaratoria: En aplicación do apartado 1 da disposición adicional 3ª do Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, establécese a suspensión e interrupción dos prazos para a tramitación dos procedementos das entidades do sector público. O cómputo dos prazos reanudarase no momento en que se perda a vixencia no presente real decreto, ou no seu caso, as prórrogas do mesmo. A alcaldesa, asinado dixitalmente na marxe. Leticia Santos Paz
DH. A3618384 (M) CCUU PARAÑOS, SOLICITA MODIFICACIÓN DE CARACTERÍSTICAS DA CONCESIÓN OUTORGADA CON DATA 14.03.14
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 17/06/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Os mananciais M1 e M2, cáptanse en sendas arquetas aros formigón Ø 1,20 e 2,20 m, 1,5 m alt. Tubo PE Ø 40 mm comunica M1 con M2. Dende M2 condúcese a auga cara arqueta de reunión na mesma parcela, onde chega tamén a auga procedente dos dous mananciais outorgados con anterioridade, para seguir cara a depósito e resto de instalacións incluídas na concesión orixinal. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cerdedo-Cotobade ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
IN407A 2019/088-4. SOLICITUDE DE UFD DISTRIBUCIÓN ELECTRICIDAD, S. A., DE AUTORIZACIÓN LMTS, CT COUSO II (A ESTRADA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 16/06/2020)

Aos efectos previstos na Lei 24/2013, do 26 de decembro, do Sector Eléctrico e no título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de declaración de utilidade pública, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións a xefatura territorial, avenida María Victoria Moreno, 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase dispoñible ao público para a súa consulta no portal da Consellería de Economía Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos, así como formular as posibles alegacións por razón do disposto no artigo 145 do Real decreto 1955/2000 anteriormente citado. Titular: Descoñecido. Referencia Catastral: 36017J5230039200000Q. Polígono: 523. Parcela: 392. Paraxe: Plumares. Cultivo: Labor. Afección: 6,56 m ² para servidume de terras. Titular: Descoñecido. Referencia Catastral: 36017J5230039100000G. Polígono: 523. Parcela: 391. Paraxe: Plumares. Cultivo: Labor. Afección: 4,81 m ² para servidume de terras. Parcela 3: Referencia Catastral: 36017J5230041100000Z. Polígono: 523. Parcela: 411. Paraxe: Frances Cultivo: Prado. Afección: 12,96 m ² superficie ocupada e 14,6 m ² servidume paso canalización. Pontevedra, a 2 de xuño de 2020 O xefe territorial, Ignacio Rial Santomé
MODIFICACIÓN DE CRÉDITO 03/20
ADMINISTRACIÓN LOCAL — Municipal — Tomiño (Presupostos e cadros de persoal, 07/05/2020)

Aprobado inicialmente polo Pleno do concello de Tomiño, na sesión celebrada o 30 de maio de 2020, o Expediente de modificación de créditos nº 03/20 consistente nun Suplemento de Crédito e nun Crédito Extraordinario. En cumprimento do disposto no Real Decreto Lexislativo 2/2004, de 5 de marzo, e no R. D. 500/90, queda exposto ó público na oficina de Intervención, durante o prazo de 15 días hábiles contados a partires da publicación deste anuncio no Boletín Oficial de Provincia, dentro dos cales os interesados poderán examinalo e facer as reclamacións que estimen oportunas, e que se considerará definitivamente aprobado, no suposto de non presentarse ningunha reclamación. Asinado en Tomiño, por sinatura dixital certificada na data que se indica a marxe. A alcaldesa, Sandra González Álvarez
EXPOSICIÓN PÚBLICA E COBRANZA EN VOLUNTARIA DA LISTA COBRATORIA POLA PRESTACIÓN PATRIMONIAL DE CARÁCTER PÚBLICO NON TRIBUTARIA POLOS SERVIZOS VINCULADOS AO CICLO INTEGRAL DA AUGA, CORRESPONDENTE AO 3º TRIMESTRE 2020
ADMINISTRACIÓN LOCAL — Municipal — Cangas (Outros documentos, notificacións e informacións públicas, 30/09/2020)

PRIMEIRO.- Aprobar a lista cobratoria correspondente ao 3º TRIMESTRE do ano 2020 polo concepto de prestación patrimonial de carácter público non tributaria polos servizos vinculados ao ciclo integral da auga do Concello de Cangas co seguinte detalle: SEGUNDO.- Someter a lista cobratoria correspondente ao 3º trimestre de 2020 á exposición pública mediante anuncio publicado no Taboleiro de Anuncios do Concello de Cangas e no Boletín Oficial da Provincia de Pontevedra, durante o prazo de quince días hábiles, contados a partir do día seguinte ao da publicación do anuncio no Boletín Oficial da Provincia. TERCEIRO.- Facer constar que a expresada publicación produce efectos de notificación colectiva das liquidacións das cotas consignadas na lista cobratoria nos termos establecidos no artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións incorporadas á lista cobratoria, poderá interporse polos interesados o recurso de reposición a que se refire o artigo 14.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. O prazo para interpor o recurso será dun mes a contar dende o día seguinte a aquel da finalización do prazo de exposición pública da correspondente lista cobratoria. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Todo elo, sen prexuízo de que os interesados poidan utilizar calquera outro medio impugnatorio que consideren convinte ao seu dereito. QUINTO.- De acordo co establecido no artigo 7.2 da Ordenanza Reguladora, o periodo voluntario de cobranza iniciarase o 1 de outubro. O pago poderase realizar mediante domiciliación bancaria ou nas Entidades Bancarias que figuran nos recibos emitidos pola concesionaria nas datas indicadas nos mesmos. Para calquera dúbida ou aclaración por favor dirixirse ao correo utegestioncangas@fcc. es ou ao teléfono 900810811. SEXTO.- O vencemento do prazo de ingreso en período voluntario establecido sen ter satisfeito a débeda determinará o inicio do período executivo e a exacción da débeda polo procedemento de apremio, devengándose os recargos do período executivo, os xuros por mora e as costas que correspondan. Documento asinado electronicamente.
ELECCIÓN DE CANDIDATOS/AS AO CARGO DE XUÍZ DE PAZ TITULAR
ADMINISTRACIÓN LOCAL — Municipal — Rodeiro (Convocatorias Xuíz de Paz, 24/09/2020)

Para dar cumprimento ao establecido no artigo 101 da Lei Orgánica do Poder Xudicial e no artigo 5 do Regulamento 3/1995, do 7 de xuño, dos Xuíces de Paz, faise saber a todos/as os/as veciños/as deste Concello que, dentro do prazo neles establecido, procederase polo Pleno deste Concello á elección dunha persoa para ocupar o cargo de: Os/as interesados/as neste nomeamento deberán presentar na Secretaría do Concello a correspondente solicitude por escrito, no prazo de trinta días naturais, á que deberán achegar os seguintes documentos: Quen o solicite será informado neste Concello das condicións precisas para poder ostentar dito cargo e das causas de incapacidade e incompatibilidade que impiden desempeñar o mesmo. Rodeiro, 21 de setembro de 2020 O alcalde (sinatura dixital) Luís López Diéguez
NOMEAMENTO FUNCIONARIO DE CARREIRA POLICÍA LOCAL DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Persoal, oposicións, 22/01/2020)

Superado satisfactoriamente o curso de formación teórico-práctico para policía local deste Concello na Academia Galegade Seguridade Pública, foi nomeado por Resolución desta Alcaldía, núm.003/20, de 7 de xaneiro de 2020, D. Gonzalo Hernan Neumann Sampe, como funcionario de carreira, pertencente á escala de Administración especial, subescala servizos especiais, clase policía local, con efectos do día 1 de xaneiro de 2020. O alcalde, Agustín Reguera Ocampo
ACORDO DELEGACIÓN COMPETENCIAS
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 30/06/2020)

Primeiro.- Delegar en Alcaldía as seguintes materias: Segundo.- As resolucións administrativas que se adopten por delegación indicarán, expresamente, esta circunstancia e se considerarán conforme establece o artigo 9 da Lei 39/2015 de Procedemento Administrativo Común das Administracións Públicas, ditadas polo órgano delegante. Terceiro.- Con arranxo ao disposto no artigo 51 do Regulamento de Organización, Funcionamento e Réxime Xurídico das entidades locais así como artigo 9 da lei 39/2015 o presente acordo terá efectos dende o día seguinte ao da súa adopción, sen prexuízo da súa publicación no Boletín Oficial da Provincia. Cuarto.- Dese traslado do presente acordo aos departamentos de Secretaría e Urbanismo. Documento asinado electronicamente.
INFORMACIÓN PÚBLICA DA CONTA XERAL DO EXERCICIO 2019
ADMINISTRACIÓN LOCAL — Municipal — Rosal, O (Presupostos e cadros de persoal, 20/11/2020)

Formada e rendida a Conta Xeral do Orzamento deste Concello correspondente ao exercicio económico 2019, e informada favorablemente pola Comisión Especial de Contas en sesión celebrada en data 13/11/2020, exponse ao público segundo o disposto no artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles durante os cales, e oito máis, os interesados poderán presentar as reclamacións, reparos ou observacións que estimen pertinentes. No Rosal, A Alcaldesa – Ánxela Fernández Callís
CONVOCATORIA PARA O LEVANTAMENTO DAS ACTAS PREVIAS Á OCUPACIÓN DAS OBRAS DERIVADAS DO PROXECTO DE EXPROPIACIÓN REPOSICIÓN DE MURO DE CONTENCIÓN NA ESTRADA PROVINCIAL E. P. 0018 XEVE – AMIL – ESPEDREGUEIRA, PQ.4+200 (PONTEVEDRA)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 21/02/2020)

O Pleno da Deputación de Pontevedra declarou a urxente ocupación, a efectos de expropiación forzosa por parte da Deputación Provincial de Pontevedra, dos bens e dereitos necesarios para a execución das obras derivadas do proxecto de expropiación Reposición de muro de contención na estrada provincial E. P. 0018 Xeve – Amil – Espedregueira, pq.4+200 (Pontevedra). En consecuencia e de acordo co disposto nas regras 2ª e 3ª do artigo 52 da Lei de Expropiación Forzosa, convócase ós propietarios que figuran na relación que se fará pública no Boletín Oficial da Provincia, no Boletín Oficial do Estado, en dous xornais e que se atopa exposta no taboleiro de anuncios do Concello de Pontevedra e no Servizo de Infraestruturas e Vías Provinciais da Deputación Provincial de Pontevedra, para que asistan ó levantamento das actas previas á ocupación no lugar, días e hora que a continuación se indican. Lugar: Edificio Administrativo da Deputación de Pontevedra Data: 2 de marzo de 2020 – 10:00 horas Ademais darase conta do sinalamento ós interesados mediante citación individual na que se indicará o día concreto de asistencia e no taboleiro de anuncios do Concello de Pontevedra así coma no Boletín Oficial da Provincia e no Boletín Oficial do Estado. Estas últimas publicacións, a tenor do disposto no artigo 45 da Lei 39/2015, de 1 de outubro, de Procedemento Administrativo Común das Administracións Públicas, servirán como notificación ós posibles interesados non identificados, ós titulares de bens e dereitos afectados que sexan descoñecidos e a aqueles dos que se ignore o seu paradoiro. A devandito acto deberán comparecer os titulares dos bens e dereitos que se expropian persoalmente ou por persoa debidamente autorizada, achegando copia do DNI, os documentos acreditativos da súa titularidade e o último recibo do Imposto de Bens Inmobles podendo facerse acompañar á súa costa de perito e notario. Pontevedra, 10 de febreiro de 2020.—O DEPUTADO DELEGADO.—O SECRETARIO.
CONFIGURACIÓN DUNHA LISTA DE RESERVA PARA A SELECCIÓN INTERINA DE POSTOS DE OPERARIO DE SERVIZOS
ADMINISTRACIÓN LOCAL — Municipal — Cambados (Persoal, oposicións, 23/06/2020)

Mediante Resolución da Alcaldía deste Concello aprobáronse as bases para a configuración dunha lista de reserva para a selección interina de postos de Operario de Servizos. O prazo de presentación de solicitudes é de sete días naturais contados a partir do seguinte á publicación deste anuncio no Boletín Oficial da Provincia. As bases póñense a disposición dos interesados/as na Secretaría do Concello de Cambados e no Taboleiro de Anuncios ubicado na sede electrónica da entidade (https://cambados.sedelectronica. gal/info.0). Cambados (Asinado dixitalmente á marxe)
NOTIFICACIÓN DE PROCEDEMENTO ORDE DE EXECUCIÓN (EXP.1193/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 31/08/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1193/2020) Interesado: PILAR HERMIDA AMOEDO Ref. Catastral: 36043A036001610000JF (Polígono 36 – Parcela 161) e 36043A036001660000JD (Polígono 36 – Parcela 166) Plazo: 15 días naturais Ponte Caldelas, 19 de Agosto de 2020. Alcalde-Presidente do Concello de Ponte Caldelas, Christian Rodrigo Manuel Isaac Sorrius Alberquilla
APROBACIÓN INICIAL DO ORZAMENTO 2020
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 20/03/2020)

Aprobado inicialmente pola Xunta Veciñal da Entidade Local Menor de Camposancos, en sesión ordinaria do día 4 de marzo de 2020, o Orzamento desta Entidade para o exercicio 2020, exponse ao público durante o prazo de quince días, a fin de que os interesados poidan examinalo e presentar as reclamacións ante o Pleno, conforme ó artigo 169 do R. D. Lexislativo 2/2004, que aproba o Texto Refundido da Lei Reguladora de Facendas Locais. Documento asinado dixitalmente A presidenta María Mercedes Martínez Vázquez
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DO EXPTE. DE SUPRESIÓN DA TAXA POLA UTILIZACIÓN DO AUDITORIO-SALÓN TEATRO E DE MODIFICACIÓN DO PREZO PÚBLICO DO SERVIZO DE CAMPAMENTOS E CONCILIACIÓN
ADMINISTRACIÓN LOCAL — Municipal — Lalín (Outros documentos, notificacións e informacións públicas, 07/01/2020)

O Pleno da Corporación do Concello de Lalín, en sesión ordinaria celebrada o día 27dedecembrode 2019, aprobou con carácter provisional oExpediente de supresión da Taxa pola utilización do Auditorio-Salón Teatro e modificación do Prezo Público do servizo de campamentos e servizo de conciliacióndo Concello de Lalín(Expte.5322/2019), que comprende os seguintes acordos: Primeiro.— Suprimir a Taxa pola utilización privativa ou aproveitamento especial das instalacións do Auditorio Municipal e do Salón Teatro. En consecuencia, derrogar o Apartado 4 do Anexo da ordenanza fiscal reguladora da Taxa por Ensinanzas Especiais en Establecementos Docentes municipais e polo uso das súas instalacións, o que implica a modificación da propia Ordenanza. Esta modificación afecta ao título da Ordenanza que queda redactado como “Ordenanza fiscal reguladora da Taxa por Ensinanzas Especiais en Establecementos Docentes municipais”, así coma a aqueles artigos da mesma que fan referencia ao feito impoñible da utilización privativa do Auditorio e do Salón Teatro, achegándoseao expediente amodificación e novo contido da Ordenanza. Segundo.— Aprobar a modificación da Ordenanzareguladora do Prezo Público pola prestación do Servizo de Campamentos e Servizo de Conciliación do Concello de Lalín, achegándoseao expedienteo contido da mesma. En cumprimento do disposto nos apartados 1 e 2 do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, os citados acordos provisionais exporanse ó público no taboleiro de anuncios do Concello, estando a disposición dos interesados o expediente elevado ó Pleno no departamento de Intervención do Concello durante trinta días hábiles, durante os cales poderán examinar o expediente e presentar as reclamacións que estimen oportunas. O prazo de trinta días comezará a contar dende o día seguinte ó da publicación deste anuncio no Boletín Oficial da Provincia. No caso de que non se presentaran reclamacións no prazo indicado, de conformidade co apartado 3 do artigo 17 do RD Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, entenderanse definitivamente adoptados os acordos, sen necesidade de acordo plenario. Lalín, 27dedecembrode 2019. A Concelleira delegada de Facenda Raquel Lorenzo Fernández, DOCUMENTO ASINADO DIXITALMENTE
CONVOCATORIA DE ASEMBLEA XERAL ANUAL ORDINARIA
SECCIÓN NON OFICIAL —  — Comunidad de Usuarios de Amorín–Tomiño (Outros documentos, notificacións e informacións públicas, 10/08/2020)

O que subscribe D. Enrique Antoni Addison Achega, con D. N. I.35.541.730- Z veciño do lugar da Rotea nº22, parroquia de Amorín, concello de Tomiño (Pontevedra) CP 36791, actuando como Presidente da Comunidade de Usuarios de Amorín co NIF G36192276 por medio desta convoco: O próximo día 13 de setembro de 2020 terá lugar no “Torreiro de Festas de Amorín” sita en Amorín- A Rotea s/n, Tomiño (Pontevedra), ás 10:30 h en primeira convocatoria e ás 11:00 h en segunda convocatoria, a Asemblea Xeral Ordinaria conforme ó seguinte Orde do Día e aprobación, no seu caso, do que proceda: 1.—Lectura e aprobación de actas anteriores.2.—Altas e baixas de usuarios.3.—Solicitar subvencións para obras e melloras a organismos públicos e facultar no seu caso ó Presidente e a Secretaria para que realicen tódolos trámites necesarios para solicitar, tramitar, e xustificar o importe da subvención e axuda obtida.4.—Representantes en Coxapo.5.—Estado de contas.6.—Cotas 2020-2021 e propostas de facilidades de pago do enganche.7.—Informe do Presidente. a.—Arranxos de avarías por vandalismo. b.—Inicio da presentación de candidaturas.8.—Rogos e preguntas. En Amorín (Tomiño), a 30 de xullo de 2020 Asinado: Telmo Vila Romero
APROBACIÓN PADRÓN MERCADILLO-POSTOS E BARRACAS 4º TRIMESTRE 2020
ADMINISTRACIÓN LOCAL — Municipal — Marín (Recadación, 08/10/2020)

Por Resolución do Concelleiro delegado de Facenda do día 29 de setembro de 2020 foi aprobado o padrón fiscal correspondente ao concepto tributario de ocupación de vía pública con Mercadiño (Postos e Barracas) a 4ª fracción (4º trimestre) do exercicio 2020. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de outubro e o 9 de decembro de 2020, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), relativo a 4ª fracción (4ºtrimestre ) do 2020. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de novembro de 2020, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 4 de novembro. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
CONVOCATORIA DE 2 PRAZAS DE INFORMADOR TURÍSTICO
ADMINISTRACIÓN LOCAL — Municipal — Grove, O (Persoal, oposicións, 21/07/2020)

Convoca 2 prazas laborais temporais de informadores para a Oficina de Turismo. As persoas interesadas teñen 5 días hábiles, a partir desta publicación no BOPPO, para presentar a solicitude no Rexistro Xeral do Concello. Poden consultar as bases en www.concellodogrove.es ou ben no taboleiro de anuncios do Concello. Jose A. Cacabelos Rico Alcalde do Grove
EXPOSICIÓN PÚBLICA E COBRANZA DOS PADRÓNS DE LIXO, AUGA, CANON DA AUGA DA XUNTA DE GALICIA E SANEAMENTO E DEPURACIÓN CORRESPONDENTES AO 1ºS/2020
ADMINISTRACIÓN LOCAL — Municipal — Grove, O (Recadación, 30/06/2020)

Logo de seren aprobados mediante Resolución da Alcaldía de data 26/06/2020 os padróns municipais das taxas de recollida de lixo, subministración de auga, canon da auga da Xunta de Galicia e saneamento e depuración correspondente ao 1º semestre do 2020, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 01 de xullo ao 02 de setembro de 2020, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da tesourería-recadación do concello do Grove. Para os recibos domiciliados o cargos nas contas bancarias efectuarase a partires do día 03 de agosto deste ano. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. O dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o Alcalde-Presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O alcalde, documento asinado dixitalmente. José Cacabelos Rico
NOVA CONVOCATORIA DE PRESENTACIÓN DE INSTANCIAS NA CATEGORÍA FUNCIONARIOS INTERINOS ADMINISTRATIVOS, PARA CUBRIR PRAZAS DE ADMINISTRATIVOS DE ADMINISTRACIÓN XERAL NO GRUPO C, SUBGRUPPO C1
ADMINISTRACIÓN LOCAL — Municipal — Ponteareas (Persoal, oposicións, 07/01/2020)

Con data 3 de decembro de 2019 mediante Decreto nº 2019-4301, modificado polo Decreto nº 2019-4340 de data 4 de decembro de 2019, aprobouse unha nova convocatoria para a presentación de instancias no prazo de 20 días naturais a partir do día seguinte á data de publicación no BOP, na categoría de de funcionarios interinos administrativos para cubrir prazas de administrativos de administración xeral integrados no grupo C, subgrupo C1, segundo o establecido no Texto Consolidado das Bases Xerais de Selección de Funcionario Interino e Persoal Laboral no Concello de Ponteareas, publicado no BOP nº 193, de data 5 de outubro de 2018 e as Bases Específicas para o nomeamento de funcionarios interinos para cubrir as prazas de Administrativo de Administración Xeral integrados no Grupo C, Subgrupo C1, aprobadas pola Xunta de Goberno de 26 de decembro de 2016, co fin da cobertura da praza vacante nº 02.02.05.20, oficial administrativo/a, adscrita ao Conservatorio de Música Municipal “Reveriano Soutullo” e a Escola de Música Municipal “Vila do Corpus”, mentres non se cubra a mesma polo procedemento regulamentario ou se amortice, e a confección da lista de contratacións para a categoría mencionada. No mesmo Decreto, resólvese unificar a lista resultante do proceso selectivo e a xa existente na categoría de funcionarios interinos administrativos para cubrir prazas de administrativos de administración xeral integrados no grupo C, subgrupo C1, nunha única lista de substitución, na que a orde de prelación virá determinada pola puntuación obtida por cada aspirante en calquera das dúas convocatorias. No caso de que algún dos intragrantes da primeira listaxe, se presentase o novo proceso para acadar maior puntuación e, se dese o caso, de que esta fose inferior, ou non superase algún dos puntos nesta nova convocatoria, prevalecerá a puntuación máis alta acadada en calquera dos dous procesos. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro de anuncios do Concello e na súa páxina web, www.ponteareas. gal, apartado de Oferta de Emprego Público. Ponteareas, documento asinado electronicamente
APERTURA TRÁMITE INFORMACIÓN PÚBLICA ORDENANZA REGULADORA E-ADMINISTRACIÓN
ADMINISTRACIÓN LOCAL — Municipal — Poio (Ordenanzas e Regulamentos, 07/10/2020)

Procedemento Dispos icións normativas (aprobación, modificación ou derrogación) Código SIA 1553065 Expediente: 1580/2020 Trámite: Anuncio. Anuncio apertura trámite información pública Aprobado inicialmente o proxecto de Ordenanza reguladora e-Administración en sesión ordinaria realizada o 29 de setembro de 2020 e con data remate 30 de setembro de 2020, en cumprimento do disposto no artigo 49. b) da Lei 7/1985, de 2 de abril, de Bases do Réxime Local, ábrese un prazo de información pública durante trinta días hábiles durate o cal ás persoas interesadas poderán presentar as reclamcións e suxerencias que estimen por oportunas. O cómputo do prazo inciarase a partir do día seguinte ao da publicación no Boletín Oficial da Provincia de Pontevedra do presente anuncio. Simultáneamente publicarase no taboleiro de anuncios do Concello dispoñible no portal de internet https://www.concellopoio. gal, e na sección de Transparencia, apartado 9.1 (normativa en tramitación). O expediente está a disposición da veciñanza en formato papel no servicio de Secretaría de 09.00 a 14.00 horas, e o contido dos informes técnicos, resultado das fases previas de consulta e participación públicas e o texto completo da Ordenanza, estarán dispoñibles igualmente na indicado portal de internet, sección e apartado. No caso de que durante o indicado prazo non se presente observación ou reclamación ningunha, entenderase definitivamente adoptado o acordo ata entón provisional, levándose a cabo a publicación do acordo e texto íntegro da Ordenanza no BOP de Pontevedra, sen que entre en vigor ata o transcurso do prazo dos quince días hábiles ao que se refire o artigo 70 da Lei 7/1985, de 2 de abril, de Bases do Réxime Local. O texto da ordenanza quedará a permanente disposición do público no enderezo electrónico https://www.concellopoio. gal/, sección Transparencia, apartado Normativa en vigor. Poio, documento asinado dixitalmente o 30 de setembro de 2020.—O Alcalde, Luciano Sobral Fernández.
APROBACIÓN MODIFICACIÓN DE CRÉDITO
ADMINISTRACIÓN LOCAL — Municipal — Moaña (Presupostos e cadros de persoal, 26/06/2020)

O Pleno do Concello de Moaña, en sesión ordinaria celebrada o día 28 de maio de 2020, acordou aprobar inicialmente o expediente de modificación orzamentaria nº 08/2020 do Orzamento Xeral do Concello de Moaña para o 2020, na modalidade de suplemento de crédito 1/20 para a aplicación do superávit orzamentario, por importe de 122.020,63€, destinado á política de gasto 23 “Servizos sociais e promoción social”, cuxo detalle é o seguinte: 2310 22617 Programa emerxencia social-COVID 19 122.020,63 122.020,63 870.00 Remanente de Tesourería para gastos Xerais 122.020,63 En cumprimento do disposto nos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Se transcorrido dito prazo non se houbesen presentado reclamacións, considerarase aprobado definitivamente dito acordo. Asinado dixitalmente ao marxe.
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUN POSTO DE AUXILIAR DE COMUNICACIÓN (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 11/02/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.203, de 22 de outubro de 2019, correspondente á convocatoria de varios procesos pertencentes ao plan de estabilización de emprego temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2019S), RESOLVO aprobar a lista provisional de persoas aspirantes admitidas e excluídas no proceso de selección dun posto de auxiliar de comunicación, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 10 de xaneiro de 2020 O secretario.
CONVOCATORIA PROCEDEMENTO DE SELECCIÓN DE PERSOAL. APROL 2020
ADMINISTRACIÓN LOCAL — Municipal — Cañiza, A (Persoal, oposicións, 04/06/2020)

O Concello de A Cañiza presentou solicitude ante a Consellería de Economía, Emprego e Industria, para a contratación de 2 traballadores desempregado acolléndose á Orde convocatoria de Subvención sobre as bases que regulan as axudas e subvencións para o fomento de emprego no ´medio Rural (Aprol Rural) e se procede a súa convocatoria para o exercicio 2020, publicada no DOG nº 18 de 28 de xaneiro de 2020. Tal e como dispón a normativa de referencia, os/as candidatos/as interesados/as en participar no procedemento de selección, deberán ser remitidos/as como consecuencia do resultado da oferta de emprego emitida polo Concello de A Cañiza, e tramitada na oficina do Servizo Público de Emprego de Galicia sita no Termo Municipal. O ámbito de búsqueda da oferta de emprego é o municipal. Por medio deste Proxecto, denominado ”Servizo de Valorización Ambiental”, se solicitou a subvención para a contratación de 2 persoas desempregadas, coa ocupación características expostas a continuación: O procedemento de selección se iniciará unha vez se reciba a Resolución positiva concedente da subvención de referencia, e o persoal será contratado coas características establecidas na mesma. As bases específicas do procedemento poderán consultarse, unha vez se inicie o procedemento de selección, no taboleiro de anuncios da Casa Consistorial do Concello e no taboleiro de anuncios da páxina WEB oficial do Concello da Cañiza, sito na sede electrónica e con dirección https://caniza.sedelectronica.es.Estes serán os principais medios para dar publicidade a tódalas notificacións dos actos que deriven do procedemento selectivo. E para que conste aos efectos de publicidade da convocatoria sobre os procedemento de selección de referencia motivo do mesmo, se firma dixitalmente á marxe. O Alcalde: Luis Antonio Gómez Piña.
DH. A36.69995. MANUEL OUTÓN ABAL, SOLICITA CONCESIÓN DUN CAUDAL DE AUGA, PROCEDENTE DUN MANANCIAL, NO LUGAR DE ROMAI VELLO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 02/07/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Dian Tsouli Rotgla, Manuel CAUDAL: 519,0,6 m3/ano DESTINO: rega ORIXE: manancial en parc.635 do pol.21 do catastro de Portas LUGAR: Romai Vello PARROQUIA: Romai CONCELLO: Portas Preténdese captar manancial mediante a construción, a 1,5 m deste, de arqueta aros formigón Ø 1,20 m, 2,00 m alt., da que partirá tubo PE Ø 50 mm, que conducirá a auga por gravidade ata as parcelas de rega: 286, 10287, 20287 do pol.304 e 297, 298, 299, 303, 304, 305, 306, 307, 308 do pol.306. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
NOTIFICACIÓN DE SENTENCIA A CANGAS DENTAL, S. L.
ADMINISTRACIÓN DE XUSTIZA — Xulgados de Primeira Instancia — De Vigo (Edictos xudiciais, 16/07/2020)

Que en virtud de lo acordado en los autos de referencia, y de conformidad con lo dispuesto en los artículos 156.4 y 164 de la L. E. C. por el presente se notifica a Cangas Dental, S. L. la sentencia dictada en los presentes autos, cuyo fallo es el siguiente: Vigo, 31 de marzo de 2.020. Vistos por, Dª. Encarnación Dasi Dorelles, Maxistrada titular do Xulgado de 1ª Instancia nº 13 de Vigo e o seu Partido, os autos de Xuízo Ordinario rexistrados co nº 362/19, a instancia da procuradora dos tribunais DªCatalina Belen Balufo Rubilar, en nome e representación da entidade “Avitadent, S. L.”, contra a empresa “Cangas Dental, S. L.”, ditouse a presente sentenza con base nos seguintes, Acordo acoller integramente a demanda presentada pola procuradora dos tribunais DªCatalina Belen Balufo Rubilar, en nome e representación da entidade “Avitadent, S. L.”, contra a empresa “Cangas Dental, S. L.” e condeno a esta última ó pagamente á demandante da cantidade de 8.479,09 euros cos xuros correspondentes de conformidade co disposto no fundamento xurídico terceiro da presente resolución. Con expresa condena en custas da parte demandada. Notifíquese esta sentencia ás partes e fágaselles saber que a mesma non é firme e que contra ela cabe presentar Recurso de Apelación ante a Ilma. Audiencia Provincial de Pontevedra no prazo de vinte días que se conta desde o día seguinte ó da súa notificación. Por esixilo así a disposición adicional decimoquinta da Lei Orgánica 6/1985 de 1 de xullo, a presentación de recurso contra a presente resolución esixe a constitución dun depósito de 50 euros. O depósito da mentada suma deberase acreditar no momento de prepara-lo recurso de apelación. Están exceptuados da obriga de constitui-lo depósito quen teña recoñecido o dereito de asistencia xurídica gratuita. En Vigo, a veintitrés de junio de dos mil veinte. EL/LA LETRADO DE LA ADMINISTRACIÓN DE JUSTIZA.
APROBACIÓN PROVISIONAL POLO PLENO DA "MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DA ESCOLA INFANTIL MUNICIPAL (EIM)”.
ADMINISTRACIÓN LOCAL — Municipal — Pontecesures (Ordenanzas e Regulamentos, 03/07/2020)

O Pleno deste Concello, na sesión de data 17 de xuño de 2020, aprobou provisionalmente a “Modificación da Ordenanza Fiscal Reguladora da Taxa pola Prestación do Servizo da Escola Infantil Municipal (EIM)”, someténdose a exposición pública e audiencia aos interesados durante 30 días hábiles contados a partir do seguinte ao da súa inserción no Boletín da Provincia. No citado prazo pódese examinar o expediente na Secretaría deste Concello para a presentación de reclamacións e/ou suxestións. De non presentarse ningunha reclamación e/ou suxestión o acordo elevarase automaticamente a definitivo. Pontecesures, O Alcalde Juan Manuel Vidal Seage. (Documento asinado dixitalmente, na data indicada á marxe)
INFORMACIÓN PÚBLICA APROBACIÓN PLAN DE ACCIÓN PARA O CLIMA E ENERXÍA SUSTENTABLE
ADMINISTRACIÓN LOCAL — Municipal — Arbo (Outros documentos, notificacións e informacións públicas, 17/11/2020)

O Pleno do Concello de Arbo, en sesión extraordinaria celebrada o día 5 de novembro de 2020, acordou a aprobación inicial do Plan de Acción para o Clima e a Enerxía Sustentable do Concello de Arbo, e en cumprimento do disposto no artigo 83 da Lei 39/2015, de 1 de outubro, de procedemento administrativo común das administración públicas, sométese o expediente a información pública polo prazo de vinte días hábiles, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións ou suxestións que estimen oportunas. Todo elo, sen prexuízo da información pública tamén a través do portal de transparencia situado na sede electrónica do Concello de Arbo (https://concellodearbo.sedelectronica. gal) Se transcorrido o prazo non se presentasen reclamacións ou suxestións, o Plan considerarase definitivamente aprobado sen necesidade de novo acordo plenario. O alcalde. Irena Elio Ben Abdeslam Documento asinado dixitalmente ao marxe